
REFERAT  DE  APROBARE

La proiectul de hotarare privind aprobarea programului de măsuri pentru buna gospodărire a comunei Ivești, județul Galați 


	Activităţile edilitar-gospodăreşti reprezintă ansamblul acţiunilor de utilitate şi interes local, desfăşurate din initiativa şi sub organizarea autorităţilor administraţiei publice locale, prin care se asigura buna gospodărire, păstrarea curăţeniei, respectarea normelor de igiena, precum şi infrumusetarea localităţilor urbane şi rurale. 
Organizarea, derularea şi participarea la activităţile edilitar-gospodăreşti constituie o obligaţie permanenta a consiliilor judeţene, a consiliilor locale şi a primarilor, a autorităţilor şi instituţiilor publice, a agenţilor economici cu sau fără personalitate juridică, precum şi a cetăţenilor.
Consiliul local şi primarul răspund de organizarea, conducerea, îndrumarea, coordonarea şi controlul întregii activităţi de gospodărire şi înfrumusețare a localităţii, de păstrarea ordinii şi curăţeniei în comună.
Pentru depozitarea controlată a deșeurilor rezultate din activitățile de construcții și demolări, propun menținerea suprafețe de teren neproductiv de 29.381 m.p. situată în T.23, P.114, intravilanul comunei IVEŞTI, județul Galați, utilizată pentru depozitarea temporară a deșeurilor inerte provenite din activitățile de construcții și demolări.
. Precizez că potrivit prevederilor art.17 alin.(2) lit.”b” din Legea nr.211/2011, privind regimul deșeurilor, republicată în 28 martie 2014, producătorii de deşeuri şi autorităţile administraţiei publice locale au obligația “să atingă, până în anul 2022, un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de umplere rambleiere care utilizează deşeuri pentru a înlocui alte materiale, de minimum 70% din masa cantităţilor de deşeuri nepericuloase provenite din activităţi de construcţie şi demolări, cu excepţia materialelor geologice naturale definite la categoria 17 05 04 din <LLNK 12002   856 20 301   0 33>Hotărârea Guvernului nr. 856/2002, cu completările ulterioare”.
În îndeplinirea atribuţiilor ce le revin potrivit O.G.nr. 21/2002, privind gospodărirea localităţilor urbane şi rurale,  consiliul local şi primarul vor adopta şi vor dispune măsurile ce se impun pentru asigurarea participării cetăţenilor, a instituţiilor publice şi agenţilor economici, cu sau fără personalitate juridică, la realizarea acţiunilor de înfăptuire şi păstrare a curăţeniei în interiorul localităţilor şi în afara acestora, la efectuarea la timp a activităţilor gospodăreşti.
Constatarea contravențiilor și aplicarea sancțiunilor se face de către Primarul comunei Ivești, județul Galați, sau persoanele împuternicite de acesta, respectiv viceprimarul comunei sau responsabilul cu activitatea serviciului de salubrizare. 

